Τηλεμετρική καταγραφή βιολογικών παραμέτρων σε αθλητές ποδηλασίας υψηλού επίπεδου κατά τη διάρκεια της προπόνησης
Creators: name: Ηλιάδης, Αλέξανδρος Γεωργίου
Publisher: name: Aristotle University of Thessaloniki
Year: 2015
Subjects: Ποδηλασία
Τηλεμετρία
Βιολογικές παράμετροι
cycling
telemetry
biological parameters

description: Η ποδηλασία είναι ένα άθλημα υψηλών εντάσεων με μεγάλες απαιτήσεις, που μπορεί να οδηγήσει σε πλήθος διαταραχών της υγείας. Σκοπός της παρούσας έρευνας ήταν η αξιολόγηση της χρήσης σύγχρονων τηλεμετρικών μεθόδων στην παρακολούθηση βιολογικών παραμέτρων κατά τη διάρκεια ποδηλασίας κατά την έναρξη και λήξη ενός ετήσιου προπονητικού κύκλου, με τη χρήση. Στη μελέτη συμμετείχαν 16 υγιείς ποδηλάτες υψηλού επιπέδου (μέση ηλικία 24,1±4,5 έτη), οι οποίοι ελέγχθηκαν κατά την έναρξη της προετοιμασίας και στην αγωνιστική περίοδο. Και στις δύο φάσεις της προπονητικής περιόδου, οι αθλητές υποβλήθηκαν σε καρδιοαναπνευστική δοκιμασία κόπωσης σε εργοποδήλατο, από την οποία υπολογίστηκε το αναερόβιο κατώφλι κάθε αθλητή, που αποτέλεσε βασικό μέσο έντασης της ποδηλάτησης στο πεδίο. Μετά την εργαστηριακή μέτρηση εντός μιας εβδομάδας πραγματοποιήθηκαν και μετρήσεις στο πεδίο κατά τη διάρκεια 30’ προπόνησης των αθλητών στο αναερόβιο κατώφλι τους. Κατά την ποδηλασία στο πεδίο αξιολογήθηκαν τηλεμετρικά οι μεταβολές της καρδιακής συχνότητας, της αρτηριακής πίεσης, του κορεσμού Οξυγόνου και των επιπέδων γλυκόζης, αιμοσφαιρίνης και αιματοκρίτη. Όλα τα αποτελέσματα του βασικού ιατρικού ελέγχου και της προπόνησης ποδηλασίας στις δύο φάσεις της προπονητικής περιόδου μεταφέρθηκαν τηλεμετρικά στον ηλεκτρονικό φάκελο κάθε αθλητή. Από την εργοσπιρομέτρηση διαπιστώθηκε αύξηση στη VO2max κατά 12,6% (p&lt;0,05), στο παραγόμενο έργο κατά 12% (p&lt;0,05) και στο χρόνο κόπωσης στο εργοποδήλατο στη λήξη της προπονητικής περιόδου σε σχέση με την έναρξή της. Από τη μέτρηση στο πεδίο εμφανίστηκε μείωση των επιπέδων αιμοσφαιρίνης μετά την άσκηση 5,8% (p&lt;0,05) και 3,2% (p&lt;0,05) στην έναρξη και λήξη της προπονητικής περιόδου, αντίστοιχα. Ανάλογα αποτελέσματα ήταν και εκείνα του αιματοκρίτη, ο οποίος αμέσως μετά την άσκηση μειώθηκε κατά 6,1% (p&lt;0,05) στην έναρξη και κατά 2,8% (p&lt;0,05) στην λήξη της προπονητικής περιόδου. Τα επίπεδα γλυκόζης μειώθηκαν αμέσως μετά την άσκηση κατά 4,4% (p&lt;0,05) στην έναρξη και κατά 5% (p&lt;0,05) στη λήξη της προπονητικής περιόδου. Επίσης, ο κορεσμός Ο2 μειώθηκε αμέσως μετά την άσκηση κατά 2,7% (p&lt;0,05) στην έναρξη και 1,8% (p&lt;0,05) στη λήξη της περιόδου. Επίσης παρατηρήθηκε μικρή μείωση του κορεσμού κατά 0,4% (p&lt;0,05) στην ηρεμία της έναρξη της προπονητικής περιόδου από την λήξη της, ενώ αυξήθηκε κατά 0,5% (p&lt;0,05) στη μέγιστη της προπονητικής περιόδου στην έναρξη από τη λήξη της. Τέλος αναφέρθηκαν συμπτώματα κόπωσης, δύσπνοιας, ταχυκαρδίας και ζάλης στην αρχή της προπονητικής περιόδου, ενώ στο τέλος της προπονητικής περιόδου μειώθηκαν αισθητά. Από την όλη διαδικασία διαπιστώθηκε ότι η τηλεμετρικές συσκευές που χρησιμοποιήθηκαν διακρίνονται για την ευχρηστία, αξιοπιστία και επαναληψιμότητα των μετρήσεων. Συμπερασματικά οι εφαρμογές της τηλεϊατρικής μπορούν να συμβάλλουν στον έγκαιρο εντοπισμό και στην πρόληψη διαταραχών κατά την άσκηση στο πεδίο και αποτελούν ένα χρήσιμο και καινοτόμο εργαλείο στον αθλητισμό.
description: Cycling is a high intensity sport with high requirements, which can lead to many health disorders. The purpose of this research was to use modern telemetric methods to monitor the biological parameters during cycling at the beginning and the end of an annual training cycling period. The study sample comprised 16 healthy elite cyclists (aged 24,1 ± 4,5 years) who were examined at the beginning of their training period and at the race season. In both training seasons, athletes underwent cardiopulmonary exercise testing in cycle ergometer, from which the anaerobic threshold for every athlete was calculated. After the laboratory measurements, within a week, cyclists took part in the outdoor measurement that was 30min cycling at their anaerobic threshold. During this procedure athletes were wearing a belt with sensors measuring the biological parameters. All changes in heart rate, blood pressure, oxygen saturation, blood glucose, hemoglobin and hematocrit were monitored and measured with telemedicine medical devices. All results of medical screening and cycling training in both phases of the training season were transferred telemetrically to the electronic file of each athlete. From the maximal cyle ergometer test, there was an increase in VO2max by 12,6% (p &lt;0,05), in the maximum workload by 12% (p &lt;0,05) and time to fatigue, at the end of the coaching period compared to the beginning. In the field, there was a decrease in hemoglobin levels after exercise by 5,8% (p &lt;0,05) and 3,2% (p &lt;0,05) at the beginning and end of the training season, respectively. Similar results were observed in the levels of hematocrit that were by 6,1% (p &lt;0,05) decreased after exercise at the beginning and by 2,8% (p &lt;0,05) at the end of the training season. Glucose levels were also decreased immediately after exercise by 4,4% (p &lt;0,05) at the beginning and by 5% (p &lt;0,05) at the end of the training season. Moreover, O2 saturation were by 2,7% (p &lt;0,05) decreased immediately after exercise at the beginning and by 1,8% (p &lt;0,05) at the end of the period. Furthermore, a small decrease by 0,4% (p &lt;0,05) was observed in the resting O2 saturation at the start of the training season to the end, whereas the maximum value was by 0,5% (p &lt;0,05) increased at the end of the training period. Finally reported symptoms of fatigue, dyspnea, tachycardia and dizziness at the beginning of the training season, and at the end of the coaching period decreased significantly. The telemetric devises used were easy and reliable and the results were repeatable. In conclusion, our results indicated that the applications of telemedicine may contribute to early detection and prevention of disorders during exercise in the field and are a useful and innovative tool in sports.